Document ID: 32012R0945

32012R0945
L 282/16
SLUŽBENI LIST EUROPSKE UNIJE
15.10.2012.
PROVEDBENA UREDBA VIJEĆA (EU) br. 945/2012
od 15. listopada 2012.
o provedbi Uredbe (EU) br. 267/2012 o mjerama ograničavanja protiv Irana
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana (1), a posebno njezin članak 46. stavak 2.,
budući da:
(1)
Vijeće je 23. travnja 2012. donijelo Uredbu (EU) br. 267/2012 o mjerama ograničavanja protiv Irana.
(2)
S obzirom na stanje u Iranu i u skladu s Odlukom Vijeća 2012/635/ZVSP od 15. listopada 2012. o izmjeni Odluke 2010/413/ZVSP o mjerama ograničavanja protiv Irana (2), Vijeće smatra da bi na popis fizičkih i pravnih osoba, subjekata i tijela podložnih mjerama ograničavanja određen u Prilogu IX. Uredbi (EU) br. 267/2012. trebalo uvrstiti dodatne osobe i subjekte. Naslov I. Priloga IX. Uredbi (EU) br. 267/2012. stoga bi trebalo na odgovarajući način izmijeniti.
(3)
Nadalje, unos jednog subjekta uključenog u popis određen u Prilogu IX. Uredbi (EU) br. 267/2012 trebalo bi izmijeniti, a određene osobe i subjekte trebalo bi ukloniti s tog popisa.
(4)
Kako bi se osigurala učinkovitost mjera predviđenih ovom Uredbom, ova bi Uredba trebala stupiti na snagu na dan objave,
DONIJELO JE OVU UREDBU:
Članak 1.
Prilog IX. Uredbi (EU) br. 267/2012 mijenja se kako je određeno Prilogom ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 15. listopada 2012.

Labels: 18
5